आज नन्दादेवी पर्वत भारत का सबसे ऊँचा पर्वत है अतः यही वैदिक कालीन मेरू पर्वत हेना चाहिए। नन्दादेवी पर्वत बर्फ से ढका रहने से ‘श्वेत’ रंग का है। प्रातः काल और सायंकाल जब सूर्य की किरणों इसी पर्वत पर सिमट जाती है, तब यह सुनहला दिखायी देता है। सोने की तरह पीला दिखाई देने से 'सुमेरू' नाम प्रचलित हुआ। तिब्बत में इस पर्वत के पास सोने की खान होने से इसे सोने का मेरू अथवा 'सुमेरू' कहा गया। नन्दादेवी पर्वत के पास बहने बाली पिण्डर और गोरी नदियों के बालू को छानकर हाल ही तक सोना निकालने का रिवाज था। बालू से प्राप्त चींटीं के आकार का यह स्वर्ण 'पिपीलक' स्वर्ण कहलाता था क्योंकि संस्कृत भाषा में चींटी को 'पिपीलिका' कहा जाता है। उत्तराखण्ड के इस स्वर्ग का उल्लेख यूनान और चीन के प्राचीन साहित्य में भी मिलता है। प्रारम्भ में यह अधिक मात्रा में उपलब्ध रहा होगा। तभी मेरू को सोने का पहाड़ कहते थे। मध्य काल में सोना समाप्त हो गया और इसके किस्से-कहानियाँ ही संस्कृत साहित्य में रह गये।